CELEX: 32007D0876
Language: ro
Date: 2007-12-19 00:00:00
Title: 2007/876/CE: Decizia Comisiei din 19 decembrie 2007 de modificare a Deciziei 2007/25/CE privind prelungirea perioadei de aplicare a acesteia [notificată cu numărul C(2007) 6395] (Text cu relevanță pentru SEE )

28.12.2007   
            
            
               RO
            
            
               Jurnalul Oficial al Uniunii Europene
            
            
               L 344/50
            
         
      DECIZIA COMISIEI
   
   din 19 decembrie 2007
   de modificare a Deciziei 2007/25/CE privind prelungirea perioadei de aplicare a acesteia
   [notificată cu numărul C(2007) 6395]
   (Text cu relevanță pentru SEE)
   (2007/876/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (1), în special articolul 18,
   întrucât:
   
               (1)
            
            
               Decizia 2007/25/CE a Comisiei din 22 decembrie 2006 privind anumite măsuri de protecție referitoare la influența aviară produsă de tulpini înalt patogene și circulația păsărilor de companie care își însoțesc proprietarii în Comunitate (2) se aplică până la 31 decembrie 2007.
            
         
               (2)
            
            
               Cu toate acestea, focarele de gripă aviară cauzate de virusul înalt patogen de gripă aviară H5N1 sunt încă detectate în mod periodic în anumite țări membre ale Organizației Mondiale pentru Sănătatea Animală (OIE). În consecință, boala nu este încă stăpânită. Mai mult, în țări din lumea întreagă continuă să apară cazuri de boală la ființele umane și chiar decese ca urmare a contactului direct cu păsări infectate.
            
         
               (3)
            
            
               În consecință, pentru a preveni răspândirea virusului gripei aviare cauzată de păsările de companie care circulă în interiorul teritoriului Comunității dintr-o țară terță, este necesar să se prelungească perioada de aplicare a Deciziei 2007/25/CE până la 31 decembrie 2008.
            
         
               (4)
            
            
               Prin urmare, Decizia 2007/25/CE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   La articolul 6 din Decizia 2007/25/CE, data de „31 decembrie 2007” se înlocuiește cu data de „31 decembrie 2008”.
   Articolul 2
   Prezenta decizie se adresează statelor membre.
   
      Adoptată la Bruxelles, 19 decembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 146, 13.6.2003, p. 1. Regulament modificat ultima dată prin Regulamentul (CE) nr. 245/2007 (JO L 73, 13.3.2007, p. 9).
   
      (2)  JO L 8, 13.1.2007, p. 29.